
                              Adresa: Bulevar Džordža Vašingtona 58
          81000 Podgorica, Crna Gora
                    email: office@wincredit.me   	                                                     telefon: +38220335866

	                                                                               
U skladu sa čl. 13 Zakona o potrošačkim kreditima ("Službeni list Crne Gore", br. 015/25 od 20.02.2025) MFI Win Credit doo („MFI“) čini dostupnim, na vidnom mjestu, u poslovnim prostorijama u kojima pruža usluge potrošačima i na svojoj internet stranici, jasne i opšte informacije na crnogorskom jeziku o postupku odobravanja potrošačkog kredita, kao i informiše potrošače o mogućnosti dobijanja savjeta u savjetovalištima za potrošače, ako su organizovani od strane organizacija potrošača ili jedinica lokalne samouprave, i to:         

OPŠTE INFORMACIJE O POSTUPKU ODOBRAVANJA
POTROŠAČKOG KREDITA
1. OPŠTE NAPOMENE
Ovaj dokument sadrži osnovne informacije o postupku odobravanja potrošačkog kredita, koje MFI stavlja na raspolaganje potrošačima – fizičkim licima u cilju jasnog i transparentnog informisanja prije podnošenja zahtjeva za kredit.
2. VRSTE POTROŠAČKIH KREDITA
MFI odobrava sljedeće vrste potrošačkih kredita:
· Brzi kredit 
· Kredit za biznis
· Turistički kredit
· Potrošački kredit
Detaljni uslovi svake vrste kredita dostupni su u informativnim listovima i sajtu MFI-a.

   3. NAČIN PODNOŠENJA ZAHTJEVA ZA KREDIT
Potrošač može podnijeti zahtjev za kredit:
· u poslovnici kod kreditnog referenta 
Za podnošenje zahtjeva potrošač dostavlja osnovnu dokumentaciju, koja može uključivati:
· važeći identifikacioni dokument,
· dokaz o zaposlenju i prihodima,
· dokumentaciju o postojećim obavezama,
· druge dokumente relevantne za procjenu kreditne sposobnosti.
· Saglasnost za upit u podatke kreditnog registra CBCG, potvrda o visini primanja, list nepokretnosti i procjena vrijednosti nepokretnosti uz ovjerene administrativne zabrane na lična primanja kod

poslodavca potrošača – opciono i/ili saglasnost za zaduženje računa, a opciono i potvrde o visini primanja/administrativne zabrane ukoliko je uslovima kredita predviđen jemac/žirant/sudužnik);

Lista potrebne dokumentacije može varirati po vrsti kredita i biće unaprijed dostupna potrošaču.

  4. PROCJENA KREDITNE SPOSOBNOSTI
Prije donošenja odluke o odobrenju kredita, kreditni referent sprovodi procjenu kreditne sposobnosti potrošača, koja podrazumijeva:
· provjeru dostavljene dokumentacije,
· uvid u dostupne registre i baze podataka (npr. Kreditni registar),
· analizu prihoda, rashoda i postojećih zaduženja,
· procjenu rizika vezanog za otplatu kredita.
Procjena kreditne sposobnosti je obavezna i sprovodi se radi zaštite potrošača i MFI-a.

   5. ROK ZA DONOŠENJE ODLUKE O KREDITU
Nakon podnošenja kompletne dokumentacije, MFI donosi odluku o odobrenju ili odbijanju zahtjeva u razumnom roku, u skladu sa internim procedurama i vrstom kredita.
Potrošač će biti obaviješten o odluci putem:
· telefona,
· elektronske pošte,
· SMS poruke,
· drugog dogovorenog kanala komunikacije.

   6. INFORMACIJE KOJE POTROŠAČ DOBIJA PRIJE ZAKLJUČENJA UGOVORA
Potrošač ima pravo na:
· jasne, tačne i razumljive informacije o uslovima kredita;
· ravnopravan i nediskriminatoran tretman;
· zaštitu ličnih podataka;
· donošenje informisane odluke o prihvatanju ili neprihvatanju ponude kredita      

Prije potpisivanja ugovora o kreditu, MFI potrošaču stavlja na raspolaganje:
· Raspored otplate (plan otplate),
· Informacije o efektivnoj kamatnoj stopi (EKS),
Potrošač ima pravo da dobije primjerak kompletne dokumentacije na uvid prije zaključenja ugovora.

7. ZAKLJUČENJE UGOVORA O KREDITU
Ugovor se zaključuje kada:
· je kredit odobren,
· su ispunjeni svi uslovi definisani u proceduri,
· su potpisani potrebni dokumenti od strane potrošača i MFI-a. 
Ugovor stupa na snagu danom potpisivanja, osim ako nije drugačije definisano.

8. RAZLOZI ZBOG KOJIH KREDIT MOŽE BITI ODBIJEN
Zahtjev za potrošački kredit može biti odbijen ako:
· potrošač ne ispunjava kriterijume kreditne sposobnosti,
· dokumentacija nije potpuna ili je netačna,
· postoji povećan rizik vezan za urednost otplate,
· postoje drugi razlozi definisani internim pravilima MFI-a.
MFI će, u skladu sa važećim propisima, potrošaču dati obavještenje o odbijanju zahtjeva.

9. PRAVA POTROŠAČA
Potrošač ima pravo na:
· jasne, i transparentne informacije prije zaključenja ugovora,
· uvid u nacrt dokumentacije prije potpisivanja,
· odustanak od ugovora u zakonskom roku,
· podnošenje prigovora MFI-u.

10. PRIGOVORI I REKLAMACIJE
Ukoliko potrošač smatra da mu je povrijeđeno pravo propisano Zakonom o potrošačkim kreditima ima pravo da podnese prigovor MFI-u.

Potrošač može podnijeti prigovor:
· u filijali,
· putem e-mail adrese kreditora: prigovor@wincredit.me
· putem zvaničnog obrasca za prigovore

MFI je dužan da o prigovoru potrošača odluči odmah, a u složenijim slučajevima u roku od osam dana od dana dostavljanja prigovora.

Informacije o mogućnosti dobijanja savjeta u savjetovalištima za potrošače
Potrošači se mogu informisati i dobiti savjete u savjetovalištima za potrošače, ukoliko su ista organizovana od strane:
· organizacija potrošača, ili
· jedinica lokalne samouprave.
Savjetovališta pružaju nezavisne informacije i podršku potrošačima u vezi sa njihovim pravima i obavezama prilikom korišćenja potrošačkih kredita.

